pythainlp/thaigov-v2-corpus-22032023 huggingface dataset:
วันพฤหัสบดีที่ 28 กรกฎาคม 2565
บวท. - ปตท. - ARV จับมือพัฒนาแพลตฟอร์มควบคุมและระบบบริหารจัดการจราจรทางอากาศ
สำหรับอากาศยานไร้คนขับในวังจันทร์วัลเลย์ เสริมแกร่งอุตสาหกรรม New S-Curve ไทย
นายทินกร ชูวงศ์ รองกรรมการผู้อำนวยการใหญ่ (ปฏิบัติการ) บริษัท วิทยุการบินแห่งประเทศไทย จำกัด (บวท.) กระทรวงคมนาคม ลงนามบันทึกข้อตกความร่วมมือโครงการนำร่องด้านการจัดการจราจรทางอากาศสำหรับอากาศยานไร้คนขับ ในพื้นที่วังจันทร์วัลเลย์ ระหว่าง บริษัท ปตท. จำกัด (มหาชน) (ปตท.) บวท. และ บริษัท เอไอ แอนด์ โรโบติกส์ เวนเจอร์ส จำกัด (ARV) โดยมี นายชาญศักดิ์ ชื่นชม รองกรรมการผู้จัดการใหญ่วิศวกรรมและโครงสร้างพื้นฐาน บริษัท ปตท. จำกัด (มหาชน) เป็นประธานในพิธี นายสุรชัย เหล่าพูลสุข ผู้ช่วยกรรมการผู้จัดการใหญ่ ทำหน้าที่ ผู้อำนวยการโครงการนวัตกรรมระเบียงเศรษฐกิจภาคตะวันออก บริษัท ปตท. จำกัด (มหาชน) และ นายธนา สราญเวทย์พันธุ์ ผู้จัดการทั่วไป บริษัท เอไอ แอนด์ โรโบติกส์ เวนเจอร์ส จำกัด ร่วมลงนาม เพื่อพัฒนาและทดสอบการเชื่อมโยงข้อมูลในระบบแอปพลิเคชันและแพลตฟอร์มควบคุมอากาศยานไร้คนขับ (UAS Flight Operations and Fleet Management) ของ ARV เข้ากับระบบการบริหารจัดการจราจรทางอากาศสำหรับอากาศยานไร้คนขับ (Unmanned Aircraft System Traffic Management: UTM) ที่พัฒนาโดย บวท. ร่วมกับ สำนักงานการบินพลเรือนแห่งประเทศไทย (กพท.) ซึ่งจะช่วยเพิ่มประสิทธิภาพการใช้งานของระบบ UTM Ecosystem ให้มีความยืดหยุ่นต่อการใช้งานของผู้ใช้บริการห้วงอากาศทั้งหมด ตลอดจนมีความปลอดภัยและมีประสิทธิภาพ โดยใช้โครงการวังจันทร์วัลเลย์เป็นพื้นที่ดำเนินการ และสามารถขยายผลการใช้งานไปยังพื้นที่อื่นทั้งในและต่างประเทศ อันจะช่วยกำหนดแนวปฏิบัติและระเบียบที่เกี่ยวข้องที่จะสนับสนุนอุตสาหกรรมอนาคต (New S-Curve) ให้เกิดการพัฒนาอย่างต่อเนื่อง รองรับการขยายตัวทางเศรษฐกิจของประเทศไทยให้เติบโตได้อย่างยั่งยืนต่อไป
วันพุธที่ 18 สิงหาคม 2564
ผู้ช่วยโฆษก ศบค. ชี้แจงแผนการฉีดวัคซีนที่เหมาะสมเป็นไปตามสถานการณ์
ผู้ช่วยโฆษก ศบค. ชี้แจงแผนการฉีดวัคซีนที่เหมาะสมเป็นไปตามสถานการณ์
วันนี้ (18 สิงหาคม 2564) 12.30 ณ โถงกลาง ตึกสันติไมตรี ทำเนียบรัฐบาล แพทย์หญิง อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ศบค. ได้ตอบคำถามสื่อมวลชน ต่อกรณีการจัดซื้อวัคซีน Sinovac เพิ่มอีก 12 ล้านโดส ว่า กระทรวงสาธารณสุขได้นำเสนอในที่ประชุม ศบค. ชุดเล็ก และ ศบค. ชุดใหญ่ และได้เห็นชอบและอนุมัติการจัดซื้อวัคซีน Sinovac เพิ่มอีก 12 ล้านโดส โดยเป็นการตัดสินใจบนพื้นฐานของความคิดเห็นของผู้เชี่ยวชาญ จากการศึกษาวิจัยในพื้นที่และโรงเรียนเรียนแพทย์ที่หลากหลาย โดยจากรายงานการศึกษาการติดเชื้อของบุคลากรทางการแพทย์ พบว่า บุคลากรทางการแพทย์ที่ฉีดวัคซีน Sinovac 2 เข็มและมีการติดเชื้อภายใน 14 วันหลังจากการได้รับวัคซีน วัคซีนสามารถป้องกันการติดเชื้อได้ 72 เปอร์เซ็นต์และสามารถป้องกันการเสียชีวิตและอาการเจ็บป่วยรุนแรงได้ 98 เปอร์เซ็นต์ โดยเมื่อนำมาเทียบกับผลการศึกษาเมื่อบุคลากรติดเชื้อภายหลังจากได้รับ AstraZeneca 1 เข็ม พบว่า มีประสิทธิผลในการป้องกันการติดเชื้ออยู่ที่ 88 เปอร์เซ็นต์ และเมื่อนำมาเทียบกับบุคลากรทางการแพทย์ที่ได้รับวัคซีนแบบผสมระหว่าง Sinovac และ AstraZeneca มีประสิทธิผลป้องกันการติดเชื้อ การเจ็บป่วยรุนแรงและการเสียชีวิต พบว่า มีประสิทธิผลสูงขึ้น ดังนั้น จากผลการศึกษาดังกล่าว ทำให้ ศบค. เห็นชอบให้ดำเนินการจัดหา Sinovac เพิ่มเติมอีก 12 ล้านโดส นอกจากนี้ อีกเหตุผลก็คือ จากเดิมวางแผนที่จะให้มีการฉีดระดมฉีดวัคซีนทั่วประเทศให้ได้ 100 ล้านโดส โดยแผนเดิมที่วางไว้จะมีการเติมวัคซีนเข้ามาจาก 2 ส่วนด้วยกัน คือ Johnson & Johnson และ AstraZeneca คาดว่าจะให้รวมๆ กันอยู่ที่ประมาณ 10 ล้านโดส แต่จากที่ทางสาธารณสุขรายงานไปก่อนหน้านี้ว่า Johnson & Johnson ไม่สามารถจัดส่งวัคซีนให้ได้ในไตรมาส 4 ตามที่ตกลงกันไว้ จึงทำให้ต้องปรับแผน ประกอบกับ AstraZeneca ที่กำลังผลิตการจัดสรรที่คาดการณ์ว่าจะได้ 10 ล้านโดส อาจจะลดลงมาอยู่ที่ 5-6 ล้านโดสต่อเดือน ทำให้มีความสมเหตุสมผลในการที่จะจำเป็นต้องจัดหาวัคซีนอื่นก็คือ Sinovac เข้ามาเสริมในส่วนที่ขาดหายไป รวมทั้ง จากการศึกษาของโรงเรียนแพทย์ทั้งจุฬาฯ รามาฯ และศิริราช ที่มีการระดมฉีดเป็นลักษณะฉีดไขว้ก็คือ Sinovac 1 เข็ม ตามด้วย AstraZeneca ห่างกัน 3 สัปดาห์ แทนที่จะรอให้ฉีด AstraZeneca 2 เข็ม ห่างกัน 12 สัปดาห์ พบว่าช่วยให้ประสิทธิภาพป้องกันการติดเชื้อ และลดอัตราป่วยรุนแรงและเสียชีวิตได้ รวมทั้งจะทำให้การระดมฉีดวัคซีนครอบคลุมประชากรจำนวนมากได้เป็นไปตามแผนการกระจายวัคซีนด้วย
วันพุธที่ 13 ตุลาคม 2564
นายกรัฐมนตรีเป็นประธานพิธีวางพวงมาลาและถวายบังคมเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564
นายกรัฐมนตรีเป็นประธานพิธีวางพวงมาลาและถวายบังคมเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564
วันนี้ (13 ตุลาคม 2564) เวลา 08.30 น. ณ ตึกภักดีบดินทร์ ทำเนียบรัฐบาล พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหมและภริยา เป็นประธานพิธีวางพวงมาลา เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564 โดยมี รองนายกรัฐมนตรี รัฐมนตรีประจำสำนักนายกรัฐมนตรี เลขาธิการนายกรัฐมนตรี ปลัดสำนักนายกรัฐมนตรี และเลขาธิการคณะรัฐมนตรี เข้าร่วมพิธี
โอกาสนี้ นายกรัฐมนตรีและผู้ร่วมพิธีถวายความเคารพหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรแล้ว วางพวงมาลาหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช  บรมนาถบพิตร จากนั้นนายกรัฐมนตรีกล่าวน้อมรำลึกในพระมหากรุณาธิคุณ
“เนื่องในวันคล้ายวันสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันนี้ ข้าพระพุทธเจ้า พลเอกประยุทธ์ จันทร์โอชา นายกรัฐมนตรี พร้อมด้วยคณะรัฐมนตรี ข้าราชการ และพสกนิกรชาวไทย ทุกหมู่เหล่า ต่างน้อมจิตมั่นร้อยรวมดวงใจเป็นหนึ่งเดียวกัน เพื่อแสดงความจงรักภักดี และน้อมรำลึกในพระมหากรุณาธิคุณอันหาสุดมิได้
ปวงข้าพระพุทธเจ้าต่างประจักษ์ชัดแจ้งที่ตลอดรัชสมัยของพระบาทสมเด็จ พระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงปกครองอาณาประชาราษฎร์ด้วยทศพิธราชธรรม และทรงบำเพ็ญพระราชกรณียกิจเป็นอเนกประการ เพื่อวางรากฐานการพัฒนาประเทศให้มีความเจริญก้าวหน้าอย่างมั่นคง ทรงเป็น พระมหากษัตริย์นักพัฒนา และเป็นศูนย์รวมจิตใจของคนในชาติ พระราชกรณียกิจน้อยใหญ่ที่ทรงปฏิบัติบำเพ็ญด้วยพระราชวิริยอุตสาหะ ยังคงผลิดอกออกผลและสร้างความผาสุกร่มเย็นแก่พสกนิกรจวบจนกาลปัจจุบัน โดยเฉพาะอย่างยิ่ง “ศาสตร์แห่งพระราชา” ซึ่งยังประโยชน์อันไพศาลแก่พสกนิกรและผืนแผ่นดินไทย ด้วยพระราชปณิธานที่ทรงมุ่งหวังให้ปวงประชาสามารถดำเนินชีวิตได้อย่างมีคุณภาพ และเกิด การพัฒนาประเทศอย่างสมดุลและยั่งยืน
ด้วยพระมหากรุณาธิคุณอันล้นพ้น พระองค์จึงสถิตอยู่ในดวงใจของทวยราษฎร์ตลอดมา ทรงเป็นมิ่งขวัญ เป็นกำลังใจ และกำลังศรัทธาของชาวไทยทุกหมู่เหล่า ด้วยสำนึกในพระมหากรุณาธิคุณอันหาที่สุดมิได้ข้าพระพุทธเจ้าทั้งหลาย จักขอสืบสานพระราชปณิธานด้วยความจงรักภักดี จะยึดมั่นในการปฏิบัติดี เพื่อรักษาชาติ บ้านเมือง และสร้างสรรค์คุณประโยชน์แก่ประเทศชาติและประชาชนสืบไป
ในโอกาสนี้ ขอให้ผู้ที่ชุมนุมกัน ณ สถานที่แห่งนี้และสถานที่ต่าง ๆ พร้อมใจกันยืน สงบนิ่ง เพื่อน้อมรำลึกถึงพระมหากรุณาธิคุณอันหาที่สุดมิได้ ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ผู้ทรงเป็นที่รักยิ่งของปวงชนชาวไทย และขอเทิดทูนพระองค์ไว้เหนือเกล้าเหนือกระหม่อม ตราบนิจนิรันดร์”
นายกรัฐมนตรีและผู้เข้าร่วมพิธียืนสงบนิ่งน้อมรำลึกในพระมหากรุณาธิคุณ เป็นเวลา 89 วินาที จากนั้นถวายความเคารพหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เป็นอันเสร็จพิธี
-----------------------------------
กลุ่มประชาสัมพันธ์และเผยแพร่ สำนักโฆษก
วันพุธที่ 13 ตุลาคม 2564
นายกรัฐมนตรีเป็นประธานในพิธีบำเพ็ญกุศลถวายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
นายกรัฐมนตรีเป็นประธานในพิธีบำเพ็ญกุศลถวายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564
วันนี้ (13 ตุลาคม 2564) เวลา 10.00 น. ณ วัดมกุฏกษัตริยาราม กรุงเทพมหานคร พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและภริยา เป็นประธานในพิธีบำเพ็ญกุศลถวายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
โดยมี รองนายกรัฐมนตรี รัฐมนตรีประจำสำนักนายกรัฐมนตรี เลขาธิการนายกรัฐมนตรี ปลัดสำนักนายกรัฐมนตรี ที่ปรึกษานายกรัฐมนตรีด้านงานเฉลิมพระเกียรติและงานกิจการพิเศษและคณะผู้บริหาร เข้าร่วมพิธี
เมื่อนายกรัฐมนตรีและภริยาเดินทางมาถึง พระสงฆ์จำนวน 10 รูป ขึ้นนั่งอาสน์สงฆ์ นายกรัฐมนตรีจุดธูปเทียนบูชาพระรัตนตรัย จุดธูปเทียนเครื่องทองน้อยหน้าพระบรมรูปปั้น พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระสงฆ์ให้ศีล เจ้าหน้าที่ปฏิบัติพิธีสงฆ์อาราธนาพระปริตร สวดพระพุทธมนต์ จากนั้น นายกรัฐมนตรีและภริยาถวายผ้าไตร เครื่องไทยธรรม และภัตตาหาร (ปิ่นโต)พระสงฆ์สดับปกรณ์และอนุโมทนา นายกรัฐมนตรีกรวดน้ำแล้ว กราบนมัสการพระรัตนตรัยหน้าโต๊ะหมู่บูชา เสร็จแล้วถวายความเคารพหน้าพระบรมรูปปั้น พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เป็นอันเสร็จพิธี
-----------
วันจันทร์ที่ 27 กันยายน 2564
รมว.เฮ้ง ห่วงน้ำท่วม สั่งหน่วยงานระดมช่วยเหลือแรงงาน สถานประกอบการ เร่งด่วน!
- -
เมื่อวันที่ 27 กันยายน 2564 นายสุชาติ ชมกลิ่น รัฐมนตรีว่าการกระทรวงแรงงาน กล่าวถึงความคืบหน้าการให้ความช่วยเหลือกรณีสถานการณ์น้ำท่วมในพื้นที่หลายจังหวัดจากอิทธิพลพายุโซนร้อน “เตี้ยนหมู่” ตั้งแต่วันที่ 23 กันยายนที่ผ่านมาจนถึงปัจจุบัน ส่งผลให้เกิดน้ำท่วมฉับพลัน น้ำป่าไหลหลาก จนทำให้มีผู้ได้รับความเดือดร้อนเป็นจำนวนมาก ว่า รัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ พล.อ.ประวิตร วงษ์สุวรรณ รองนายกรัฐมนตรี ที่กำกับดูแลกระทรวงแรงงาน มีความห่วงใยผู้ใช้แรงงานและประชาชนทั่วไปทุกคนที่ประสบปัญหาอุทกภัยได้รับความเดือดร้อน โดยได้สั่งการให้แต่ละหน่วยงานในพื้นที่ที่เกี่ยวข้องบูรณาการให้ความช่วยเหลือประชาชนเป็นการเร่งด่วน ทั้งการขนย้าย อพยพ เร่งระบายน้ำ การมอบสิ่งของเพื่อบรรเทาความเดือดร้อน รวมถึงจัดให้มีการประชาสัมพันธ์ให้ประชาชนได้รับทราบสถานการณ์อุทกภัยอย่างต่อเนื่อง ผมจึงได้กำชับให้หน่วยงานในสังกัดแต่ละจังหวัดที่ได้รับผลกระทบ เร่งบูรณาการสนับสนุนความช่วยเหลือผู้ใช้แรงงาน ลูกจ้างผู้ประกันตน และประชาชนในพื้นที่ที่ได้รับความเดือดร้อนกับทางจังหวัดในแต่ละจังหวัด โดยเฉพาะการเคลื่อนย้ายประชาชนไปในสถานที่ที่ปลอดภัย จัดที่พักพิงชั่วคราว และสนับสนุนเครื่องอุปโภคบริโภคของใช้ที่จำเป็นเพื่อบรรเทาความเดือดร้อนในเบื้องต้น
นายสุชาติ ยังกล่าวถึงมาตรการช่วยเหลือผู้ประสบอุทกภัยของกระทรวงแรงงาน โดยแบ่งเป็น 3 ระยะคือ 1) ระยะก่อนเกิดภัย เฝ้าระวังติดตามสถานการณ์ เฝ้าระวังสถานประกอบการที่ได้รับผลกระทบ และมีแนวโน้มจะมีการเลิกจ้าง จัดเตรียม จัดหาแรงงานที่มีความรู้ทางเทคนิค จัดเตรียมวิทยากรฝึกอาชีพในสาขาที่มีความจำเป็น เพื่อระดมสรรพกำลังทั้งเครื่องมือ อุปกรณ์ กำลังคน ผู้เชี่ยวชาญเฉพาะด้าน แจ้งเตือนและประชาสัมพันธ์ข่าวสารไปยังสถานประกอบการผ่านสื่อต่างๆ จัดทำแผนรองรับและดำเนินการตามแผน สำรวจ จัดเตรียม จัดหา ความพร้อมของอุปกรณ์ เครื่องมือ บุคลากร และยานพาหนะเพื่อใช้ในการให้ความช่วยเหลือ จัดทำสุขาลอยน้ำ เป็นต้นตรวจสถานประกอบกิจการให้ปฏิบัติตามกฎหมายความปลอดภัยในการทำงาน 2) ระยะเกิดภัย จัดเตรียมแผนการตรวจสอบข้อมูลแรงงานที่ได้รับผลกระทบจากสาธารณภัยเพื่อให้การช่วยเหลือคุ้มครองตามกฎหมายแรงงาน สิทธิประโยชน์กรณีว่างงานแก่ผู้ประกันตนกรณีนายจ้างหยุดให้บริการชั่วคราวเนื่องจากเหตุสุดวิสัย และ 3) ระยะฟื้นฟูภายหลังน้ำลด การออกประกาศขอความร่วมมือจากสถานประกอบการให้ลูกจ้างหยุดงานโดยไม่ถือเป็นวันลาหรือเป็นความผิดต่อข้อบังคับเกี่ยวกับการทำงาน ให้บริการจัดหางานและส่งเสริมการประกอบอาชีพ โครงการจ้างงานเร่งด่วนและพัฒนาทักษะฝีมือ โดยสนับสนุนค่าตอบแทน รวมถึงวัสดุอุปกรณ์ฝึกอาชีพ เพื่อให้ประชาชนมีรายได้อย่างต่อเนื่อง สามารถดำรงชีพได้หลังจากน้ำลดและรอการฟื้นฟู จัดหน่วยให้บริการซ่อมอุปกรณ์เครื่องใช้ไฟฟ้า และเครื่องยนต์เล็กเพื่อการเกษตร เพื่อลดรายจ่ายของประชาชนที่อุปกรณ์ไฟฟ้าได้รับความเสียหาย รวมถึงตรวจสอบความปลอดภัยของสายไฟภายในบ้าน ดูแลสิทธิประโยชน์ให้แก่ผู้ประสบภัย ทั้งในเรื่องสิทธิประกันสังคม สิทธิตามกฎหมายคุ้มครองแรงงานภายหลังน้ำลด จัดทีมแพทย์และพยาบาลร่วมกับโรงพยาบาลในเครือข่ายให้บริการตรวจรักษาเบื้องต้นในพื้นที่ที่ได้รับผลกระทบ เป็นต้น
วันจันทร์ที่ 15 สิงหาคม 2565
​เลขานุการรัฐมนตรีว่าการกระทรวงคมนาคม ร่วมงาน OTOP ศิลปาชีพ ประทีปไทย OTOP ก้าวไกลด้วยพระบารมี
.....
นายศักดิ์สยาม ชิดชอบ รัฐมนตรีว่าการกระทรวงคมนาคม มอบให้ นางสุขสมรวย วันทนียกุล เลขานุการรัฐมนตรีว่าการกระทรวงคมนาคม เป็นผู้แทนกระทรวงคมนาคมร่วมงาน “OTOP ศิลปาชีพ ประทีปไทย OTOP ก้าวไกลด้วยพระบารมี” โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทยเป็นประธานเปิดงาน ในวันที่ 15 สิงหาคม 2565 ณ ศูนย์แสดงสินค้าและการประชุม อิมแพ็ค เมืองทองธานี จังหวัดนนทบุรี
เลขานุการรัฐมนตรีว่าการกระทรวงคมนาคม เปิดเผยว่า ในวันนี้ (15 สิงหาคม 2565) ได้ร่วมงาน OTOP ศิลปาชีพ ประทีปไทย OTOP ก้าวไกลด้วยพระบารมี ภายใต้แนวคิด “ผ้าทอไทย สายใยแห่งพระเมตตา สร้างอาชีพ ปวงประชาอย่างยั่งยืน” ปี 2565 ซึ่งจัดขึ้นโดย กรมการพัฒนาชุมชน กระทรวงมหาดไทย โดยการจัดงานครั้งนี้ เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงมีต่อการอนุรักษ์และสืบสานภูมิปัญญาของคนไทย รวมทั้งเพื่อประชาสัมพันธ์การดำเนินงานของโครงการหนึ่งตำบล หนึ่งผลิตภัณฑ์ ซึ่งถือเป็นโครงการสำคัญในการขับเคลื่อนเศรษฐกิจระดับท้องถิ่นให้มีความมั่นคง เป็นการสร้างงาน สร้างอาชีพ และสร้างรายได้ให้กับประชาชน นอกจากนี้ ภายในงานได้เผยแพร่ลายผ้าพระราชทาน “ผ้าขิดลายนารีรัตนราชกัญญา” ออกแบบโดยสมเด็จพระเจ้าลูกเธอ เจ้าฟ้าสิริวัณณวรีนารีรัตนราชกัญญา เพื่อเป็นส่วนหนึ่งในการเชิดชูคุณค่าของผ้าไทยซึ่งเป็นงานหัตถศิลป์อันล้ำค่าโดยช่างฝีมือไทยที่สืบทอดภูมิปัญญาจากรุ่นสู่รุ่น และเป็นมรดกทางศิลปะไทยอันงดงามให้เผยแพร่ออกสู่สายตานานาประเทศ สามารถสร้างรายได้ให้กับชุมชน และเป็นการต่อยอดทางการตลาดให้กับผู้ประกอบการ OTOP รวมถึงสนองนโยบายของรัฐบาลในการสร้างความเข้มแข็งให้กับเศรษฐกิจฐานรากอย่างมั่นคง มั่งคั่ง ยั่งยืน
วันอังคารที่ 7 ธันวาคม 2564
PM and spouse present floral offerings on occasion of Father’s Day on December 5, 2021
PM and spouse present floral offerings on occasion of Father’s Day on December 5, 2021
December 5, 2021, at 08.30 hrs, at Sanam Luang Royal Plaza, Prime Minister and Defense Minister Gen. Prayut Chan-o-cha and Assoc. Prof. Naraporn Chan-o-cha, spouse, presided over the ceremony to present floral offerings and pay homage to His Majesty late King Bhumibol Adulyadej on occasion of Father’s Day on December 5, 2019. Participating in the ceremony were heads of the House of Representatives, Senate, and the Supreme Court, heads of constitutional organizations, cabinet members, Prime Minister’s Secretary-General, BMA Governor, Commanders-in Chief, Chief of the Royal Thai Police, permanent secretaries and officials of equivalent positions, and representatives of public agencies, state enterprises, and the private sector.
Upon arrival at the Sanam Luang Royal Plaza, the Prime Minister paid homage in front of His Majesty late King Bhumibol Adulyadej’s portrait, and offered traditional cone-shaped floral receptacles as the Prime Minister and on behalf of members of the cabinet, while the Prime Minister’s spouse presented the other floral receptacle on behalf of spouses of cabinet members.
He, then, made a statement in remembrance of His Majesty to express reverence and profound gratitude over his immeasurable benevolence on occasion of His Majesty’s birthday anniversary and Father’s Day on December 5, 2021. The Prime Minister stressed that all the Thai people commit to perform good deeds for the Royal Father, and would remember His teachings, forever be humble subjects of the late King, and pledge to live up to His aspirations.
After the laudatory statement, he led the participants to bow 3 times to complete the ceremony.
วันพุธที่ 6 ตุลาคม 2564
สถาบันการบินพลเรือน เปิดหลักสูตรประกาศนียบัตรวิชาชีพ สาขาวิชาเตรียมวิศวกรรมการบิน สำหรับนักเรียนระดับมัธยมศึกษาตอนต้น
...
สถาบันการบินพลเรือน รัฐวิสาหกิจในสังกัดกระทรวงคมนาคม และสมาชิกประเภท Regional Training Center of Excellence (RTCE) โครงการ ICAO TRAINAIR PLUS ขององค์การการบินพลเรือนระหว่างประเทศ (International Civil Aviation Organization : ICAO) มีพันธกิจหลักในการผลิตและพัฒนาบุคลากรด้านการบินและอวกาศ ให้มีคุณภาพมาตรฐานสากล ได้ตระหนักและเล็งเห็นถึงความสำคัญในการพัฒนาบุคลากรด้านการบิน ให้ขับเคลื่อนอุตสาหกรรมด้านการบินของประเทศและในภูมิภาคให้เป็นไปอย่างต่อเนื่อง ในโอกาสนี้ กองวิชาวิศวกรรมการบิน สถาบันการบินพลเรือน จึงได้จัดหลักสูตรประกาศนียบัตรวิชาชีพ สาขาวิชาเตรียมวิศวกรรมการบิน ขึ้น เป็นการเปิดโอกาสให้นักเรียนระดับมัธยมศึกษาตอนต้น ได้พัฒนาทักษะ และความรู้พื้นฐานทางด้านวิศวกรรมการบิน สามารถต่อยอดประกอบอาชีพในอุตสาหกรรมการบินในอนาคต
โดยคุณสมบัติของผู้สมัคร ต้องเป็นผู้ที่สำเร็จการศึกษาในระดับมัธยมศึกษาตอนต้น (มัธยมศึกษาปีที่ 3) หรือเทียบเท่า โดยหลักสูตรนี้จะเปิดรับสมัครเฉพาะรอบโควตา และรอบรับตรง โดยมีรายละเอียดดังนี้
1. รอบโควตา Quota แบ่งออกเป็น 2 ประเภท ได้แก่
1.1 ประเภทที่ 1 โครงการโควตาเรียนดี
1.2 ประเภทที่ 2 โครงการส่งเสริมการศึกษาต่อในสถาบันการบินพลเรือนสำหรับสถานประกอบการ
(เปิดรับสมัครตั้งแต่วันที่ 4 ตุลาคม – 25 พฤศจิกายน 2564)
2. รอบรับตรง (เปิดรับสมัครตั้งแต่วันที่ 1 พฤศจิกายน 2564 – 29 เมษายน 2565)
สำหรับผู้ที่สนใจ สามารถสมัครได้ผ่านทางระบบ INTERNET ที่เว็บไซต์ www.catc.or.th หรือสมัครด้วยตนเองได้ที่แผนกทะเบียนและวัดผล สถาบันการบินพลเรือน กรุงเทพฯ (เปิดทำการตามวันและเวลาราชการ) สอบถามรายละเอียดเพิ่มเติมที่หมายเลขโทรศัพท์ 0 2270 5300, 0 2272 5741 – 4 ต่อ 8851, 8852, 8221, 8211
วันพุธที่ 10 พฤศจิกายน 2564
โฆษกรัฐบาลย้ำ "นายกฯ และรัฐบาล" ประกาศจุดยืน ยืนยันไม่สนับสนุนแก้ไขมาตรา 112 โดยเด็ดขาด
โฆษกรัฐบาลย้ำ "นายกฯ และรัฐบาล" ประกาศจุดยืน ยืนยันไม่สนับสนุนแก้ไขมาตรา 112 โดยเด็ดขาด
นายธนกร วังบุญคงชนะ โฆษกประจำสำนักนายกรัฐมนตรี กล่าวว่า จากกรณีที่มีกระแสเรียกร้องจากบุคคลบางกลุ่มเสนอให้แก้ไขกฎหมายมาตรา 112 ที่ผ่านมา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รวมถึงคณะรัฐบาล ได้ประกาศจุดยืนอย่างชัดเจนและแน่วแน่ หลายครั้ง ไม่สนับสนุนการแก้ไขและการยกเลิกประมวลกฎหมายอาญา มาตรา 112 ยืนยันรัฐบาลบริหารประเทศโดยยึดหลักชาติ ศาสนา และพระมหากษัตริย์ ทั้งนี้ สถาบันพระมหากษัตริย์เป็นหนึ่งในเสาหลักที่สำคัญของชาติไทย และไม่ควรนำมาเป็นประเด็นในการแบ่งข้างให้เกิดความแตกแยกในสังคม และยังถือเป็นหน้าที่ของคนไทยทุกคนในการปกป้อง ชาติ ศาสนา พระมหากษัตริย์ ซึ่งเป็นเสาหลักและศูนย์รวมใจของคนไทยทั้งชาติ
"นับแต่อดีตจนมาถึงปัจจุบัน สถาบันกษัตริย์นับว่ามีคุณูปการอย่างหาที่สุดมิได้ ทั้งยังเป็นสถาบันที่ก่อเกิดศิลปวัฒนธรรม ขนบธรรมเนียม ประเพณีอันดีงามให้แก่คนในชาติ ทุกพระองค์เปี่ยมด้วยน้ำพระทัยที่ทรงคำนึงถึงประโยชน์สุขของประชาชน พระมหากษัตริย์ไทยทุกรัชกาลในแต่ละยุคสมัย ได้ทรงอุทิศพระองค์ ปฏิบัติพระราชกรณียกิจเพื่อความเจริญรุ่งเรืองของประเทศชาติและประชาชน ดังนั้น รัฐธรรมนูญจึงให้การรับรองหลักการปกครองในระบอบประชาธิปไตยและประเพณีการปกครองที่เหมาะสมกับสถานการณ์และลักษณะสังคมไทย อันมีพระมหากษัตริย์ทรงเป็นพระประมุข ผู้ใดจะละเมิดมิได้"นาย ธนกร กล่าว
.............................................
วันอังคารที่ 21 กันยายน 2564
ดีอีเอส จัดพิธีมอบโล่และใบประกาศเกียรติคุณให้แก่ผู้เกษียณอายุ ประจำปี 2564
ดีอีเอส จัดพิธีมอบโล่และใบประกาศเกียรติคุณให้แก่ผู้เกษียณอายุ ประจำปี 2564
เมื่อวันที่20กันยายน2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานในพิธีมอบโล่และใบประกาศเกียรติคุณให้แก่ผู้เกษียณอายุประจำปี2564โดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมกล่าวรายงานณบริเวณโถงหน้าห้องประชุมMDES 1ชั้น9สำนักงานปลัดกระทรวงดิจิทัลเพื่อเศรษฐกิจและสังคมทั้งนี้เพื่อเป็นการแสดงความขอบคุณแก่ผู้ที่จะเกษียณอายุทุกท่านที่ได้เสียสละทุ่มเทกำลังกายกำลังปัญญาและกำลังใจให้แก่หน่วยงาน
โอกาสนี้รัฐมนตรีฯกล่าวให้โอวาทแก่ผู้เกษียณอายุว่าปัจจุบันหน่วยงานภาครัฐได้ให้ความสำคัญกับบุคลากรในองค์กรโดยถือว่าเป็นปัจจัยที่ส่งเสริมให้องค์กรมีความสำเร็จอย่างยั่งยืนข้าราชการหรือพนักงานรัฐวิสาหกิจที่มีประสบการณ์การทำงานมาอย่างยาวนานนั้นถือว่าเป็นผู้ที่มีความรู้ความสามารถและมากด้วยประสบการณ์เป็นทั้งผู้นำและผู้อาวุโสในองค์กรซึ่งนับได้ว่าเป็นทรัพยากรที่มีคุณค่าและทำประโยชน์ให้กับสังคมประเทศชาติมาอย่างต่อเนื่อง
ในวาระที่บุคลากรผู้มากด้วยคุณค่าและความสามารถทุกท่านโดยเฉพาะผู้บริหารระดับสูงและข้าราชการพนักงานเจ้าหน้าที่ทุกท่านจะต้องอำลาชีวิตการปฏิบัติงานไปด้วยการเกษียณอายุผมเชื่อว่าผลงานความดีของท่านทั้งหลายที่ตั้งใจและเสียสละในการปฏิบัติหน้าที่เพื่อองค์กรจะอยู่คู่กระทรวงและหน่วยงานของทุกท่านและเป็นแบบอย่างที่ดีงามให้กับคนรุ่นหลังได้ปฏิบัติตามต่อไป
สำหรับในปีนี้มีผู้บริหารข้าราชการลูกจ้างประจำและพนักงานรัฐวิสาหกิจในสังกัดกระทรวงดิจิทัลเพื่อเศรษฐกิจและสังคมที่จะเกษียณอายุเข้ารับมอบโล่และใบประกาศเกียรติคุณรวมทั้งสิ้น10ท่าน อาทินายภูเวียงประคำมินทร์รองปลัดกระทรวงดิจิทัลเพื่อเศรษฐกิจและสังคมนางคนึงนิจคชศิลาผู้ตรวจราชการกระทรวงดิจิทัลเพื่อเศรษฐกิจและสังคมนางวรรณพรเทพหัสดินณอยุธยาเลขาธิการคณะกรรมการดิจิทัลเพื่อเศรษฐกิจและสังคมแห่งชาตินางภคกุลสุรฤทธิกุล นักวิเคราะห์นโยบายและแผนเชี่ยวชาญเป็นต้น
**********
วันศุกร์ที่ 29 เมษายน 2565
โฆษกรัฐบาลป้อง ”นายก” สวน พท. นายกฯ พร้อมแจงศึกซักฟอกทุกประเด็น ระวังจะหน้าแตกกลางสภาฯ เสียเอง แนะถ้าในอดีตยังแสดงให้เห็นถึงความโปร่งใสไม่ได้ ก็ไม่ควรจะมาขอโอกาสอีกครั้ง
โฆษกรัฐบาลป้อง ”นายก” สวน พท. นายกฯ พร้อมแจงศึกซักฟอกทุกประเด็น ระวังจะหน้าแตกกลางสภาฯ เสียเอง แนะถ้าในอดีตยังแสดงให้เห็นถึงความโปร่งใสไม่ได้ ก็ไม่ควรจะมาขอโอกาสอีกครั้ง
วันที่ 29 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่แกนนำพรรคเพื่อไทยทั้งนายประเสริฐ จันทรรวงทอง เลขาธิการพรรคเพื่อไทยและนายยุทธพงศ์ จรัสเสถียร ส.ส.มหาสารคาม และรองหัวหน้าพรรคเพื่อไทย ระบุว่า พรรคเพื่อไทยมีความพร้อมในการอภิปรายไม่ไว้วางใจรัฐบาล เพราะ พล.อ.ประยุทธ์ จันทร์โอชา นายกฯ และรมว.กลาโหม บริหารงานล้มเหลวไม่สมควรเป็นนายกฯ ต่อ และจะน็อกในสภาฯ ว่า หากฝ่ายค้านเรียกการโหมโรงรายวันของตัวเองว่าหนังตัวอย่าง ก็คงเป็นหนังที่เตรียมตัวเจ๊งได้เลย เพราะขนาดตัวอย่างยังไม่เห็นว่ามีอะไรน่าสนใจ ทำท่าว่าจะออกแนวน้ำท่วมทุ่งผักบุ้งโหรงเหรง บางทีอาจจะเป็นฝ่ายค้านเองที่ถูกรัฐบาลเอาข้อเท็จจริงมาชี้แจงจนต้องหน้าแตกกลางสภาฯ ก็ได้ เพราะที่ผ่านมาหลายต่อหลายครั้งจนถึงวันนี้ประชาชนก็แทบจะไม่ไว้วางใจฝ่ายค้านเสียเองแล้ว โหมโรงว่าดี โหมโรงว่าข้อมูลเด็ด แต่สุดท้ายก็ทะเลาะกันเองว่าถูกคนในพรรคกีดกันไม่ให้อภิปราย
“ยืนยันว่ารัฐบาลโดยเฉพาะนายกฯ นั้นพร้อมชี้แจงทุกประเด็น เพราะไม่ได้ทำอะไรผิด เพียงแต่อาจจะขัดใจที่ยังอยู่ขวางหูขวางตาคนที่อยากจะกลับมามีอำนาจอีกครั้งก็เท่านั้น แม้ว่าหลายนโยบายของรัฐบาลจะถูกใจประชาชน ก็จะถูกฝ่ายค้านเอาไปบิดเบือน โดยไม่สนปัญหาความทุกข์ร้อนของประชาชนที่กำลังรอรับการช่วยเหลือจากรัฐบาล แล้วแบบนี้จะให้ประชาชนไว้วางใจเลือกเข้ามาบริหารประเทศได้อย่างไร ไม่อยากให้ฝ่ายค้านมือถือสากปากถือศีล ที่ผ่านมาอดีตรัฐมนตรีของพรรคตัวเองติดคุกเพราะทุจริตไปแล้วกี่คนเคยนับหรือไม่ ถ้าในอดีตยังแสดงให้เห็นถึงความโปร่งใสไม่ได้ ก็ไม่ควรจะมาขอโอกาสอีกครั้ง” นายธนกร กล่าว
........................
วันอาทิตย์ที่ 13 กุมภาพันธ์ 2565
​โฆษกรัฐบาลเผย นายกรัฐมนตรีสั่งเข้มงวด สกัดกั้นขบวนการลักลอบแรงงานเถื่อน กำชับกวาดล้างแก๊งคอลเซนเตอร์ ย้ำดำเนินคดีให้ถึงที่สุด ห้ามละเว้นโทษทุกกรณี
​โฆษกรัฐบาลเผย นายกรัฐมนตรีสั่งเข้มงวด สกัดกั้นขบวนการลักลอบแรงงานเถื่อน กำชับกวาดล้างแก๊งคอลเซนเตอร์ ย้ำดำเนินคดีให้ถึงที่สุด ห้ามละเว้นโทษทุกกรณี
วันที่ 13 กุมภาพันธ์ 2565นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมสั่งการหน่วยงานที่เกี่ยวข้องเฝ้าระวังการลักลอบเข้าเมืองผิดกฎหมายของแรงงานต่างด้าว ซึ่งจากรายงานพบว่ายังมีการลักลอบเข้าประเทศไทยแบบผิดกฎหมายอย่างต่อเนื่อง โดยเมื่อวันที่ 11-12 ก.พ. 65 กองกำลังสุรสีห์ สามารถจับกุมบุคคลต่างด้าวสัญชาติเมียนมา ลักลอบข้ามแดนโดยผิดกฎหมาย ในพื้นที่รับผิดชอบของจังหวัดกาญจนบุรี จำนวน 8 ครั้ง ผู้หลบหนีเข้าเมือง จำนวน 264 คน เป็นชาย 156 คน หญิง 108 คน และผู้ให้การช่วยเหลือซ่อนเร้นนำพาเป็นชาย จำนวน 4 คน นายกรัฐมนตรีกำชับหน่วยงานที่เกี่ยวข้องเพิ่มความเข้มงวด สกัดกั้นขบวนการขนย้าย ค้าแรงงานต่างด้าวที่แอบลักลอบเข้าประเทศไทยตามแนวชายแดนและจุดเสี่ยงช่องทางธรรมชาติรอบด้านทุกช่องทางมากขึ้นกว่าเดิม เพื่อสกัดกั้นการก่อเหตุลักลอบเข้าเมืองโดยผิดกฎหมาย เน้นย้ำให้ดำเนินการตามกฎหมายอย่างเด็ดขาดกับผู้ที่เกี่ยวข้องกับขบวนการลักลอบเข้าเมืองผิดกฎหมายตั้งแต่ต้นตอของขบวนการ ห้ามละเว้นโทษทุกกรณี โดยเฉพาะเจ้าหน้าที่ของรัฐ หากพบเข้าไปมีส่วนเกี่ยวข้องให้ดำเนินการทั้งอาญาและวินัยให้ถึงที่สุด
นายธนกร กล่าวว่า นอกจากปัญหาการลักลอบเข้าเมืองผิดกฎหมายของแรงงานต่างด้าวแล้ว นายกรัฐมนตรีได้สั่งการให้เร่งระดมกวาดล้างแก๊งคอลเซนเตอร์ และอาชญากรรมทางเทคโนโลยี ที่สร้างความเดือดร้อนให้กับคนไทย พร้อมเตือนประชาชนที่เข้าร่วมแก๊งคอลเซนเตอร์ จะมีความผิดและต้องถูกดำเนินคดีในข้อหาฉ้อโกงประชาชน พร้อมกับฝากให้ประชาชนระมัดระวัง ซึ่งขณะนี้มีกลุ่มลักษณะของแก๊งคอลเซนเตอร์ที่มีการโทรศัพท์ไปข่มขู่ อ้างเป็นเจ้าหน้าที่หลอกให้โอนเงิน หลอกให้ลงทุน รวมทั้งหลอกในรูปแบบอื่น ๆ ขอให้ประชาชนอย่าไปหลงเชื่อ อย่าโอนเงินให้กับคนที่ยังไม่เคยรู้จัก ขอให้ตั้งสติ รวบรวมข้อมูลให้ได้มากที่สุด นำข้อมูลมาปรึกษาเจ้าหน้าที่ของรัฐในพื้นที่ หรือแจ้งข้อมูลได้ที่ ศูนย์ PCT 081-8663000 เวลาราชการ หรือ สายด่วน บช.สอท. 1441 ตลอด 24 ชม. รวมถึงแจ้งมายังศูนย์รับเรื่องราวร้องทุกข์ของรัฐบาล โทร.1111
-------------------------
วันพฤหัสบดีที่ 25 พฤศจิกายน 2564
รมว.แรงงาน เตือน ห้ามใช้แรงงานต่างด้าวผิดกฎหมาย หลัง 30 พ.ย. นี้ “ตรวจเจอ จับจริง”
กระทรวงแรงงาน เตือนนายจ้าง/สถานประกอบการ ไม่ใช้แรงงานต่างด้าวผิดกฎหมาย ย้ำมีโทษทั้งนายจ้างและลูกจ้าง หลังดำเนินการตามมติครม.
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พล.อ. ประยุทธ์ จันทร์โอชา นายกรัฐมนตรี และพล.อ. ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน มอบหมายกระทรวงแรงงานบริหารจัดการแรงงานต่างด้าว 3 สัญชาติ (กัมพูชา ลาว เมียนมา) ในช่วงสถานการณ์การแพร่ระบาดของโรค โควิด-19 อย่างเป็นระบบ เพื่อบรรเทาความเดือดร้อนของนายจ้าง/สถานประกอบการ ที่ขาดแคลนแรงงาน พร้อมกับควบคุมป้องกันมิให้เกิดการแพร่ระบาดในกลุ่มแรงงานข้ามชาติ ซึ่งมติครม.เมื่อวันที่ 28 ก.ย. 64 ที่ผ่านมา เห็นชอบให้กระทรวงแรงงานดำเนินการตรวจสถานที่ก่อสร้าง สถานประกอบการ โรงงาน และสถานที่ทำงาน เพื่อให้คำแนะนำการปฏิบัติตนตามมาตรการทางสาธารณสุขแก่นายจ้าง และแรงงานต่างด้าว เป็นระยะเวลา 30 วัน ตั้งแต่วันที่ 1 – 30 พ.ย. 64 เก็บตกแรงงาน 3 สัญชาติ ที่มีสถานะไม่ถูกต้องตามกฎหมาย เพื่อให้ดำเนินการเข้าสู่ระบบการจ้างงานตามกฎหมายประเทศไทย และได้รับการดูแลตามสิทธิที่พึงมี
“ภายหลังจาก 30 พ.ย. 64 กระทรวงแรงงาน โดยกรมการจัดหางานพร้อมด้วยเจ้าหน้าที่จากสำนักงานตรวจคนเข้าเมือง และหน่วยงานความมั่นคง ซึ่งมีทั้งฝ่ายปกครอง ทหาร และตำรวจ จะตรวจสอบ ปราบปรามจับกุมและดำเนินคดีคนต่างด้าวทำงานผิดกฎหมายฯอย่างจริงจัง หากตรวจพบการกระทำผิดกฎหมายนายจ้างรับคนต่างด้าวเข้าทำงานโดยไม่มีใบอนุญาตทำงาน จะมีโทษปรับตั้งแต่ 10,000 – 100,000 บาท ต่อคนต่างด้าวหนึ่งคน หากทำผิดซ้ำมีโทษถึงจำคุก และห้ามจ้างคนต่างด้าวทำงานอีก 3 ปี ส่วนคนต่างด้าวที่ลักลอบทำงานโดยไม่ได้รับอนุญาตมีโทษปรับตั้งแต่ 5,000 – 50,000 บาท และถูกส่งตัวกลับออกไปนอกราชอาณาจักร และไม่สามารถขอรับใบอนุญาตทำงานได้จนกว่าจะพ้นโทษมาแล้วเป็นระยะเวลา 2 ปี” รัฐมนตรีว่าการกระทรวงแรงงาน กล่าว
นายไพโรจน์ โชติกเสถียร อธิบดีกรมการจัดหางาน กล่าวว่า ช่วงที่ผ่านมาท่านรัฐมนตรีสุชาติมีนโยบายให้กระทรวงแรงงานพร้อมปรับเปลี่ยนมาตรการ ตลอดจนระเบียบและประกาศต่าง ๆ ของกระทรวงฯให้มีความยืดหยุ่นสอดรับกับสถานการณ์ เพื่อบริหารจัดการให้แรงงานต่างด้าวที่ทำงานอยู่ในประเทศไทยสามารถเข้าสู่ระบบการจ้างงานในประเทศไทยอย่างถูกต้อง และมีสวัสดิการต่างๆ ตามสิทธิ ไม่ต้องอยู่อย่างหลบซ่อน โดยเสนอครม.เพื่อมีมติเห็นชอบ เมื่อวันที่ 29 ธ.ค. 63 ให้คนต่างด้าวสัญชาติกัมพูชา ลาว และเมียนมา อยู่ในราชอาณาจักร เป็นกรณีพิเศษภายใต้สถานการณ์โควิดระลอกใหม่ โดยให้นายจ้างที่จ้างแรงงานข้ามชาติ ไม่ถูกต้องตามกฎหมาย ยื่นบัญชีรายชื่อแจ้งความต้องการจ้างคนต่างด้าวผ่านระบบออนไลน์ ซึ่งทำให้แรงงาน 3 สัญชาติ กว่า 4 แสนรายได้รับอนุญาตทำงาน ต่อมาเสนอครม.เพื่อมีมติเห็นชอบ เมื่อวันที่ 13 ก.ค. 64 ผ่อนผันให้แรงงานต่างด้าวที่มีใบอนุญาตทำงานอยู่แล้ว
หรือเคยได้รับอนุญาตทำงาน แต่ไม่สามารถดำเนินการขอใบอนุญาตทำงานตามขั้นตอนปกติเนื่องจากมาตรการควบคุมและป้องกันการแพร่ระบาดโรคโควิด -19 สามารถอยู่ในราชอาณาจักรเพื่อการทำงานได้ต่อไป ถึงวันที่ 13 ก.พ. 66 หรือ 2 ปี นับแต่วันที่การอนุญาตเดิมสิ้นสุด รวมทั้งขยายเวลาการหานายจ้างจาก 30 วัน เป็น 60 วัน ซึ่งทำให้แรงงานต่างด้าวได้รับอนุญาตทำงานกว่า 1 แสนคน ช่วยแก้ปัญหาให้นายจ้างที่ขาดแคลนแรงงาน และลดภาระค่าใช้จ่ายเป็นจำนวนมาก
วันอังคารที่ 16 พฤศจิกายน 2564
โฆษกรัฐบาลรับหนังสือเสนอนายกรัฐมนตรี พิจารณาให้สนามชนโคเปิดการแข่งขันได้ เผย “นายกฯ” ห่วงใยประชาชนทุกสาขาอาชีพ ย้ำ การดำเนินการทุกอย่างต้องเป็นไปตามมาตรการสาธารณสุข
โฆษกรัฐบาลรับหนังสือเสนอนายกรัฐมนตรี พิจารณาให้สนามชนโคเปิดการแข่งขันได้ เผย “นายกฯ” ห่วงใยประชาชนทุกสาขาอาชีพ ย้ำ การดำเนินการทุกอย่างต้องเป็นไปตามมาตรการสาธารณสุข
วันนี้ (16 พ.ย.64) เวลา 10.40 น. ณ โรงแรมโซฟิเทล กระบี่ โภคีธรา กอล์ฟ แอนด์ สปา รีสอร์ท อ.เมืองกระบี่ จ.กระบี่ นายธนกร วังบุญคงชนะ โฆษกประจำสำนักนายกรัฐมนตรี เป็นผู้แทนรับหนังสือ ถึงพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จากนายชาคริต รองสวัสดิ์ นายกสมาคมกีฬาชนโคไทย ขอให้นายกรัฐมนตรีพิจารณาเปิดโอกาสให้สนามชนโคได้มีการแข่งขัน เพื่อช่วยให้พี่น้องประชาชนที่เกี่ยวข้องกับภาคส่วนการชนโคที่ได้รับความเดือดร้อนจากสถานการณ์โควิด-19 ได้กลับมามีอาชีพ โดยนายกสมาคมกีฬาชนโคไทย ได้ขอบคุณนายกรัฐมนตรีและรัฐบาลที่ได้เปิดประเทศตั้งแต่ 1 พ.ย. ที่ผ่านมา ภายใต้มาตรการด้านสาธารณสุข ควบคู่ไปกับมาตรการด้านเศรษฐกิจ
โอกาสนี้ โฆษกประจำสำนักนายกรัฐมนตรีรับมอบหนังสือถึงนายกรัฐมนตรี พร้อมกล่าวว่า นายสมศักดิ์ เทพสุทิน รัฐมนตรีว่าการกระทรวงยุติธรรม ได้นำเรื่องดังกล่าวเข้าหารือในที่ประชุม ศบค. เมื่อสัปดาห์ที่ผ่านมา ซึ่งท่านนายกรัฐมนตรีได้รับที่จะพิจารณาตามมาตรการของกระทรวงสาธารณสุข ทั้งนี้ ท่านนายกฯ มีความห่วงใยประชาชนทุกสาขาอาชีพ สิ่งไหนที่เป็นประโยชน์กับสมาคม เป็นประโยชน์กับพี่น้องประชาชน ท่านนายกฯ จะพิจารณาเร่งดำเนินการให้ โดยทุกอย่างต้องเป็นไปตามมาตรการด้านสาธารณสุข
วันพุธที่ 27 กรกฎาคม 2565
โฆษกรัฐบาลเผย "นายกฯ" ห่วงหลังพบผู้เสียชีวิตและผู้ป่วยปอดอักเสบจากโควิด-19  เพิ่มสูงขึ้น ขอประชาชนเข้ารับวัคซีน หมั่นสังเกตอาการของตนและครอบครัว
โฆษกรัฐบาลเผย "นายกฯ" ห่วงหลังพบผู้เสียชีวิตและผู้ป่วยปอดอักเสบจากโควิด-19  เพิ่มสูงขึ้น ขอประชาชนเข้ารับวัคซีน หมั่นสังเกตอาการของตนและครอบครัว กำชับเจ้าหน้าที่กวดขันการเดินทางเข้า-ออกประเทศ เฝ้าระวังโรคฝีดาษวานร
วันนี้ (27 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานสถานการณ์โควิด-19 พบยอดผู้เสียชีวิตและผู้ป่วยปอดอักเสบเพิ่มสูงขึ้นในช่วงสามวันที่ผ่านมา ขอความร่วมมือจากประชาชนเข้ารับการฉีดวัคซีนตามที่สาธารณสุขกำหนด หมั่นสังเกตอาการของตนเองและคนในครอบครัวอย่างใกล้ชิด หากพบมีอาการน่าสงสัยให้เข้าพบแพทย์โดยเร็ว เพื่อลดอัตราการเสียชีวิต โดยนายกรัฐมนตรีมอบหมาย กระทรวงสาธารณสุขให้ความสำคัญกับการควบคุม ป้องกัน ดูแล รักษาสุขภาพประชาชนเป็นหลัก ขอประชาชนเชื่อมั่นในแนวทางของสาธารณสุข นอกจากนี้ นายกรัฐมนตรียังกำชับกระทรวงสาธารณสุขรายงานความคืบหน้า ผลกรณีโรคฝีดาษวานรที่ภูเก็ต เพื่อสร้างความมั่นใจให้แก่ประเทศและประชาชน พร้อมฝากให้เจ้าหน้าที่เฝ้าระวัง กวดขันเข้มงวดการเดินทางเข้าออกประเทศในทุกช่องทาง และขอให้ประชาชนติดตามข่าวสารจากทางสาธารณสุข เพื่อความเข้าใจที่ตรงกัน
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,747 ราย จำแนกเป็น ผู้ติดเชื้อในประเทศ 2,747 ราย และผู้ป่วยมาจากต่างประเทศ 0 ราย ทำให้มียอดผู้ป่วยสะสม จำนวน 2,358,733 ราย ผู้ที่กำลังรักษาตัว 24,219 ราย มีผู้ที่หายป่วยกลับบ้านแล้ว 2,099 ราย จำนวนผู้ที่หายป่วยสะสมจำนวน 2,358,197 ราย ผู้เสียชีวิต 34 ราย จำนวนผู้ป่วยปอดอักเสบรักษาตัวอยู่ในโรงพยาบาล 911 ราย
วันศุกร์ที่ 8 ตุลาคม 2564
รมช.สธ. เผย ผู้ป่วยโควิดในรพ.สุราษฎร์ธานี ส่วนใหญ่เป็นผู้สูงอายุ-โรคเรื้อรัง ต้องเร่งฉีดวัคซีนในกลุ่มเสี่ยง
รัฐมนตรีช่วยว่าการกระทรวงสาธารณสุข ติดตามการดำเนินงานดูแลรักษาผู้ติดเชื้อโควิด 19 โรงพยาบาลสุราษฎร์ธานี พบผู้ป่วยกลุ่มเหลือง-แดง ส่วนใหญ่เป็นผู้สูงอายุ โรคเรื้อรัง กำชับให้เร่งฉีดวัคซีนในกลุ่ม 608 ลดป่วยหนัก ลดเสียชีวิต
วันนี้ (8 ตุลาคม 2564) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายแพทย์ณัฐวุฒิ ประเสริฐสิริพงศ์ ที่ปรึกษารัฐมนตรีช่วยว่าการกระทรวงสาธารณสุข และคณะลงพื้นที่ติดตามสถานการณ์โควิด 19 ที่โรงพยาบาลสุราษฎร์ธานี จังหวัดสุราษฎร์ธานี
ดร.สาธิต กล่าวว่า ภาพรวมจังหวัดสุราษฎร์ธานียังพบผู้ติดเชื้อจากการร่วมกิจกรรมในชุมชนและนำไปแพร่ต่อให้บุคคลใกล้ชิดในครอบครัวและที่ทำงาน ข้อมูลล่าสุด 7 ตุลาคม 2564 มีผู้ป่วยรายใหม่ 244 ราย ผู้ป่วยสะสม 13,970 ราย โดยพื้นที่ อ.เมือง ซึ่งเป็นชุมชนหนาแน่น มีผู้ป่วยรายใหม่ถึง 114 ราย คณะกรรมการควบคุมโรคระดับจังหวัด และหน่วยงานในพื้นที่ทั้งภาครัฐ เอกชน และเทศบาล ได้บูรณาการความร่วมมือกันอย่างเข้มแข็ง ทั้งการป้องกันควบคุมโรค จัดหาวัคซีนทางเลือกเพิ่มเติม พร้อมดำเนินมาตรการต่างๆ เพื่อให้ประชาชนปลอดภัย เช่น การลงพื้นที่เชิงรุก คัดกรอง แยกผู้ติดเชื้อกักตัวที่ศูนย์พักคอยในชุมชน บ้าน เรือนจำ โรงเรียน และจัดตั้งโรงพยาบาลสนาม เป็นต้น หากเป็นผู้ป่วยสีเหลืองหรือสีแดงจะส่งเข้ารับการรักษาในโรงพยาบาล
ดร.สาธิตกล่าวต่อว่า ผู้ป่วยกลุ่มอาการสีเหลืองและสีแดงที่เข้ารับการรักษาในหอผู้ป่วยโควิด 19โรงพยาบาลสุราษฎร์ธานี ขณะนี้มีถึง 361 ราย ส่วนใหญ่เป็นกลุ่มเสี่ยง คือ ผู้สูงอายุ ผู้มีโรคประจำตัวและมีโรคร่วมเช่น โรคไต หอบหืด เบาหวาน ความดันโลหิตสูง ดังนั้นการฉีดวัคซีนให้แก่กลุ่มเสี่ยงจึงมีความสำคัญอย่างยิ่ง ได้ขอความร่วมมือให้ทุกภาคส่วนเร่งรณรงค์ให้ความรู้ประชาชน และเชิญชวนกลุ่มเสี่ยงเข้ารับการฉีดวัคซีน เพื่อลดการป่วยหนักและเสียชีวิต โดยอำเภอเมือง จังหวัดสุราษฎร์ธานี ขณะนี้ฉีดวัคซีนโควิด 19 ให้ผู้สูงอายุ 60 ปีขึ้นไป ร้อยละ 83.18 กลุ่มเสี่ยง 7 โรคเรื้อรัง ร้อยละ 53.79 และหญิงตั้งครรภ์ ร้อยละ 55.65
*********************************** 8 ตุลาคม 2564
วันศุกร์ที่ 19 สิงหาคม 2565
รมว.พม. ย้ำไม่ทิ้งใครไว้ข้างหลัง  เปิดศูนย์ช่วยเหลือสังคมตำบลเพิ่ม ที่ จ.พิษณุโลก
รมว.พม. ย้ำไม่ทิ้งใครไว้ข้างหลัง  เปิดศูนย์ช่วยเหลือสังคมตำบลเพิ่ม ที่ จ.พิษณุโลก
เมื่อวันที่ 18 ส.ค. 65 เวลา 13.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยคณะผู้บริหารกระทรวง พม. ลงพื้นที่จังหวัดพิษณุโลก ณ องค์การบริหารส่วนตำบลหนองพระ อำเภอวังทอง เพื่อเปิดศูนย์ช่วยเหลือสังคมตำบลหนองพระ เป็นศูนย์กลางการให้บริการสวัสดิการสังคม ด้วยบริการแบบจุดเดียวเบ็ดเสร็จ ( One Stop Service) สำหรับการช่วยเหลือประชาชนทุกช่วงวัย โดยเฉพาะกลุ่มเปราะบางในพื้นที่ พร้อมทั้ง มอบถุงยังชีพแก่ครัวเรือนเปราะบาง มอบประกาศนียบัตรแก่ อพม. เข้มแข็ง และมอบงบประมาณโครงการบ้านพอเพียง ประจำปี 2565 จากนั้น เข้าร่วมประชุมกับประธานศูนย์ช่วยเหลือสังคมตำบลในพื้นที่อำเภอวังทอง และอำเภอเนินมะปราง จังหวัดพิษณุโลก เพื่อรับฟังสถานการณ์ปัญหา ติดตามการขับเคลื่อนงาน และเสนอแนะแนวทางการพัฒนางานของศูนย์ฯ ณ บ้านสวนดินทอง อำเภอวังทอง จังหวัดพิษณุโลก
นายจุติ กล่าวว่า วันนี้ ตนและคณะผู้บริหารกระทรวง พม. มาลงพื้นที่เพื่อติดตามโครงการที่พลเอกประยุทธ์ จันทร์โอชา นายกรัฐมนตรี เน้นย้ำว่ารัฐบาลจะไม่ทิ้งใครไว้ข้างหลัง โดยมาติดตามเรื่องการแก้ปัญหาความยากจนแบบพุ่งเป้า การลงทะเบียนครัวเรือนกลุ่มเปราะบาง และการเข้าถึงสวัสดิการของรัฐ อีกทั้งมาเปิดศูนย์ช่วยเหลือสังคมตำบลหนองพระ เพิ่มอีก 1 แห่ง ในอำเภอวังทอง สำหรับการช่วยเหลือประชาชนทุกกลุ่มเป้าหมาย โดยเฉพาะกลุ่มเปราะบาง ซึ่งจะทำให้ทางจังหวัดและอำเภอทำงานได้สะดวกง่ายยิ่งขึ้น โดยประชาชนจะเข้ามามีส่วนร่วมในการแก้ไขปัญหาด้วยตนเอง และเจ้าหน้าที่ของรัฐจะอำนวยความสะดวกให้ นับเป็นการบูรณาการการทำงานร่วมกันระหว่างกระทรวงต่างๆ เพื่อให้ประชาชนมีความสุข ซึ่งนายกรัฐมนตรีได้เน้นย้ำว่า ไม่ให้มีช่องว่างระหว่างประชาชนกับหน่วยงานราชการ ซึ่งการจัดตั้งศูนย์ช่วยเหลือสังคมตำบล จะทำให้ประชาชนมั่นใจว่ารัฐบาลไม่ทิ้งใครไว้ข้างหลัง
วันเสาร์ที่ 27 พฤศจิกายน 2564
นายกรัฐมนตรีห่วงน้ำท่วมภาคใต้ นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งการกรมเจ้าท่าเร่งเข้าช่วยเหลือ
ผู้ประสบอุทกภัยในพื้นที่ภาคใต้จากอิทธิพลของหย่อมความกดอากาศต่ำปกคลุมภาคใต้ตอนล่าง
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่าท่านนายกรัฐมนตรีมีความห่วงใยถึงสถานการณ์อุทกภัยพื้นที่ภาคใต้จากอิทธิพลของหย่อมความกดอากาศต่ำปกคลุมภาคใต้ตอนล่าง ทำให้เกิดฝนตกหนักต่อเนื่องตั้งแต่วันที่ 21 - 26 พฤศจิกายน โดยเฉพาะที่จังหวัดชุมพร เกิดน้ำป่าไหลหลากส่งผลกระทบในหลายพื้นที่ ได้แก่ อ.ทุ่งตะโก อ.หลังสวน อ.พะโต๊ะ และ อ.ละแม เกิดน้ำท่วมเป็นวงกว้าง บ้านเรือนประชาชนได้รับความเสียหาย และถนนสายต่าง ๆ ที่ติดต่อระหว่างตัวอำเภอ ตำบล และหมู่บ้านต่าง ๆ ไม่สามารถสัญจรได้
ตนได้สั่งการด่วนที่สุดให้กรมเจ้าท่าตั้งศูนย์ช่วยเหลือผู้ประสบภัยจากพายุ โดยสำนักงานเจ้าท่าภูมิภาคที่ 4 และสำนักงานพัฒนาและบำรุงรักษาทางน้ำที่ 6 ตั้งศูนย์ช่วยเหลือผู้ประสบภัยในพื้นที่รวม 2 ศูนย์ ประกอบด้วย เจ้าหน้าที่ประจำศูนย์ฯ รวม 9 นาย รถยนต์ 3 คัน เรือ 2 ลำ และเมื่อวันที่ 26 พฤศจิกายนที่ผ่านมา เจ้าหน้าที่ได้นำเรือจำนวน 2 ลำ ได้แก่ เรือพระราชทาน01 พร้อมถุงยังชีพ จำนวน 20 ถุง ข้าวกล่อง 100 กล่อง และน้ำดื่ม จำนวน 400 ขวด ออกเดินทางช่วยเหลือผู้ประสบอุทกภัยพื้นที่ตำบลนาพญา อำเภอหลังสวน รวมทั้งนำเรือพระราชทาน02 พร้อมข้าวกล่อง 100 กล่อง และน้ำดื่ม 200 ขวด เข้าช่วยเหลือในพื้นตำบลบางมะพร้าว อำเภอหลังสวน และจากอิทธิพลดังกล่าวอาจส่งผลให้คลื่นลมบริเวณอ่าวไทยมีกำลังแรงขึ้น โดยเฉพาะบริเวณที่มีฝนฟ้าคะนองจึงให้กรมเจ้าท่าติดตามข้อมูลและประกาศกรมอุตุนิยมวิทยาอย่างใกล้ชิดเพื่อติดตามข้อมูลสภาพอากาศ สำหรับประกาศแจ้งเตือนชาวเรือให้ใช้ความระมัดระวังหรืองดการเดินเรือในพื้นที่เสี่ยงภัยและมีคลื่นสูงในระยะนี้
วันศุกร์ที่ 25 กุมภาพันธ์ 2565
ความคืบหน้าการใช้สิทธิมาตรการรักษาระดับการบริโภคภายในประเทศปี 2565
ความคืบหน้ามาตรการรักษาระดับการบริโภคภายในประเทศปี 2565 พบว่า จากข้อมูลสะสม ณ วันที่ 24 กุมภาพันธ์ 2565 ณ เวลา 23.00 น. มีผู้ใช้สิทธิทุกโครงการรวม 39.76 ล้านราย และมียอดใช้จ่ายรวมทั้งหมด 45,392.86 ล้านบาท
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้ามาตรการรักษาระดับการบริโภคภายในประเทศปี 2565 ซึ่งประกอบด้วย โครงการเพิ่มกำลังซื้อให้แก่ผู้มีบัตรสวัสดิการแห่งรัฐระยะที่ 4 โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษระยะที่ 2 และโครงการคนละครึ่งระยะที่ 4 พบว่า จากข้อมูลสะสม ณ วันที่ 24 กุมภาพันธ์ 2565 ณ เวลา 23.00 น. มีผู้ใช้สิทธิทุกโครงการรวม 39.76 ล้านราย และมียอดใช้จ่ายรวมทั้งหมด 45,392.86 ล้านบาท โดยสรุปผลการใช้จ่ายได้ ดังนี้
1. โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 4 มีผู้ใช้สิทธิจำนวน 12.94 ล้านราย มียอดการใช้จ่ายรวม 2,580.21 ล้านบาท
2. โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษระยะที่ 2 มีผู้ใช้สิทธิจำนวน 1.13 ล้านราย มียอดการใช้จ่ายรวม 224.25 ล้านบาท
3. โครงการคนละครึ่ง ระยะที่ 4 มีผู้ใช้สิทธิที่เป็นประชาชนที่เข้าร่วมโครงการคนละครึ่งระยะที่ 3 (ประชาชนกลุ่มเดิมฯ) จำนวน 25.02 ล้านราย ซึ่งมียอดใช้จ่าย 41,974.6 ล้านบาท และมีผู้ใช้สิทธิที่เป็นประชาชนทั่วไปที่ไม่ได้เข้าร่วมโครงการคนละครึ่งระยะที่ 3 (ประชาชนกลุ่มใหม่ฯ) จำนวน 6.71 แสนราย ซึ่งมียอดใช้จ่าย 613.8 ล้านบาท รวมมีผู้ใช้สิทธิทั้งหมดจำนวน 25.69 ล้านรายและยอดการใช้จ่ายรวม 42,588.4 ล้านบาท แบ่งเป็นเงินที่ประชาชนจ่าย 21,613.1 ล้านบาทและรัฐร่วมจ่าย 20,975.3 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 17,395.8 ล้านบาท ร้านธงฟ้า 7,468.6 ล้านบาท ร้าน OTOP 1,910.4 ล้านบาท ร้านค้าทั่วไป 14,997 ล้านบาท ร้านบริการ 741.4 ล้านบาท และกิจการขนส่งสาธารณะ75.2 ล้านบาทโดยมีประชาชนที่ลงทะเบียนสำเร็จทั้งหมด 26.64 ล้านราย ทั้งนี้ มีประชาชนที่กดยืนยันสิทธิเข้าร่วมโครงการคนละครึ่ง ระยะที่ 4 แล้ว จำนวน 25.72 ล้านราย จากจำนวนผู้ใช้จ่ายโครงการคนละครึ่งระยะที่ 3 จำนวน 26.35 ล้านราย สำหรับผู้ประกอบการเข้าร่วมโครงการคนละครึ่ง ระยะที่ 4 มีผู้ประกอบการเข้าร่วมแล้วจำนวน 1.35 ล้านราย โดยเป็นผู้ประกอบการรายใหม่ 2.38 หมื่นราย
สำหรับข้อมูลการใช้จ่ายสะสมผ่านฟู้ดเดลิเวอรี่แพลตฟอร์ม โครงการคนละครึ่ง ระยะที่ 4 มีการใช้จ่ายสะสม 1,203.1 ล้านบาท แบ่งเป็นเงินที่ประชาชนจ่าย 620.9 ล้านบาท และรัฐร่วมจ่าย 582.2 ล้านบาท และในส่วนของผู้ประกอบการร้านอาหารและเครื่องดื่มในโครงการคนละครึ่ง ระยะที่ 4 ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์ม มีจำนวน 9.16 หมื่นราย
ประชาชนสามารถใช้จ่ายในโครงการต่างๆ ได้ตั้งแต่วันนี้จนถึงวันที่ 30 เมษายน 2565 ทั้งนี้ สำหรับโครงการคนละครึ่ง ระยะที่ 4 โฆษกกระทรวงการคลังได้กล่าวเน้นย้ำว่า ขอให้ประชาชนกลุ่มเดิมฯ รีบเริ่มใช้สิทธิภายในวันจันทร์ที่ 28 กุมภาพันธ์ 2565 เวลา 22.59 น. ซึ่งขณะนี้มีประชาชนกลุ่มเดิมฯ ที่ยังไม่ได้เริ่มใช้สิทธิจำนวน 2.9 ล้านราย เนื่องจากหากพ้นกำหนดดังกล่าวจะถูกตัดสิทธิเข้าร่วมโครงการคนละครึ่ง ระยะที่ 4
สำนักงานเศรษฐกิจการคลัง
โทร. 08-5842-7102, 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109(เวลาทำการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จำกัด (มหาชน) โทร. 02-111-1122 (ตลอด 24 ชั่วโมง)
วันพฤหัสบดีที่ 22 กรกฎาคม 2564
สธ. ย้ำ ผู้ป่วยโควิด-19 ถือเป็นผู้ป่วยฉุกเฉิน ห้ามตั้งเงื่อนไขค่าใช้จ่ายในการรักษา
....
จากกระแสข่าวที่มีสถานพยาบาลเรียกเก็บค่าจองเตียงจากผู้ป่วยโควิด-19 ทั้งที่ยังไม่มีการรักษา อธิบดีกรมสนับสนุนบริการสุขภาพ ระบุว่า ตามกฎหมาย ผู้ป่วยโรคโควิด-19 ถือเป็นผู้ป่วยฉุกเฉิน สามารถเข้ารับการรักษาที่สถานพยาบาลใดก็ได้ทั้งรัฐและเอกชน โดยไม่ต้องเสียค่าใช้จ่าย
.
ส่วนสถานพยาบาล เมื่อรับผู้ป่วยโควิด-19 แล้ว ให้รักษาอย่างเต็มความสามารถ ห้ามตั้งเงื่อนไขค่าใช้จ่ายในการรักษา แล้วนำหลักฐานค่าใช้จ่ายทั้งหมดไปเบิกจาก สำนักงานหลักประกันสุขภาพแห่งชาติ
.
การเรียกเก็บเงินค่าจองเตียงล่วงหน้าดังที่เป็นข่าว ผู้รับอนุญาตและผู้ดำเนินการสถานพยาบาล จะมีความผิดตาม พ.ร.บ.สถานพยาบาล พ.ศ.2541 มาตรา 36 ต้องระวางโทษจำคุกไม่เกิน 2 ปี หรือปรับไม่เกิน 40,000 บาท หรือ ทั้งจำทั้งปรับ
.
ประชาชนที่ประสบปัญหา หรือ มีข้อสงสัยในการเรียกเก็บค่ารักษาพยาบาลของสถานพยาบาล สอบถามได้ที่ สายด่วนกรมสนับสนุนบริการสุขภาพ 1426
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 2 กรกฎาคม 2564
นายกรัฐมนตรีลงพื้นที่ อุทยานแห่งชาติสิรินาถ จ.ภูเก็ต ร่วมปล่อยเต่าทะเล ปลูกต้นจิกทะเล กระตุ้นการท่องเที่ยว “ภูเก็ตแซนด์บอกซ์”
นายกรัฐมนตรีลงพื้นที่ อุทยานแห่งชาติสิรินาถ จ.ภูเก็ต ร่วมปล่อยเต่าทะเล ปลูกต้นจิกทะเล กระตุ้นการท่องเที่ยว “ภูเก็ตแซนด์บอกซ์”
นายอนุชา บูรพชัยศรี โฆษกประจำสำนักนายกรัฐมนตรี เผยว่า วันนี้ (1 ก.ค. 64) เมื่อเวลา 15.30 น. พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม พร้อมด้วย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นายศักดิ์สยาม ชิดชอบ รัฐมนตรีว่าการกระทรวงคมนาคม นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และนายดิสทัต โหตระกิตย์ เลขาธิการนายกรัฐมนตรี ลงพื้นที่อุทยานแห่งชาติสิรินาถ อ.ถลาง จ.ภูเก็ต ตรวจความพร้อมของแหล่งท่องเที่ยวทางธรรมชาติ เพื่อเตรียมรับนักท่องเที่ยว ตามแผนการเปิดประเทศไทย รับนักท่องเที่ยวโดยไม่มีการกักตัว โครงการภูเก็ตแซนด์บอกซ์ (Phuket Sandbox) โดยมีเจ้าหน้าที่อุทยานแห่งชาติสิรินาถให้การต้อนรับ
โอกาสนี้ นายกรัฐมนตรีร่วมกิจกรรมปลูกต้นจิกทะเล ซึ่งเป็นต้นไม้ประจำป่าชายหาดที่สมบูรณ์ ใช้ปลูกเพื่อปรับภูมิทัศน์ ปลูกให้ร่มเงา เป็นที่นิยมนำมาปลูกในพื้นที่กว้าง หรือปลูกตามริมทะเล พร้อมทั้งร่วมกิจกรรมปล่อยเต่าตนุ จำนวน 9 ตัว กลับคืนสู่ธรรมชาติ จากนั้น ได้พูดคุยทักทายเจ้าหน้าที่อุทยานแห่งชาติสิรินาถ เพื่อเป็นขวัญกำลังใจในการปฏิบัติงาน โดยนายกรัฐมนตรีขอให้เจ้าหน้าที่อำนวยความสะดวกให้กับนักท่องเที่ยวและประชาชนที่จะเดินทางมาท่องเที่ยวบริเวณดังกล่าว พร้อมกับขอให้รักษาความสะอาด ให้ปราศจากขยะ และสร้างความรู้ ความเข้าใจกับนักท่องเที่ยวและชาวประมง ในการมีส่วนร่วมของประชาชนในพื้นที่ เพื่อช่วยกันอนุรักษ์ทรัพยากรธรรมชาติและสิ่งแวดล้อมให้มีความยั่งยืนต่อไป
----------------------
กลุ่มประชาสัมพันธ์และเผยแพร่ สำนักโฆษก
วันเสาร์ที่ 26 กุมภาพันธ์ 2565
รมว.เฮ้ง ห่วงลูกจ้าง เหตุเครนล้มทับเจ็บสาหัส สั่งกสร. ลงพื้นที่ตรวจสอบทันที
รมว.แรงงาน ห่วงลูกจ้างเหตุเครน บริเวณสถานีบริการน้ำมันซัสโก้ สาขาพุทธบูชา กรุงเทพฯ ล้มทับได้รับบาดเจ็บสาหัส สั่งกสร. ตรวจสอบทันที เรียกนายจ้างสอบสาเหตุ 9 มีนาคมนี้
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีเหตุเครนล้มทับคนงานได้รับบาดเจ็บภายในโครงการงานก่อสร้างอาคารร้านค้า เฟส1สถานีบริการน้ำมันซัสโก้ สาขาพุทธบูชา ตั้งอยู่เลขที่367ถนนพุทธบูชา แขวงบางมด เขตทุ่งครุ กรุงเทพมหานคร เมื่อวันที่25กุมภาพันธ์ที่ผ่านมาว่า กระทรวงแรงงานได้สั่งการให้กรมสวัสดิการและคุ้มครองแรงงานส่งพนักงานตรวจความปลอดภัย ลงพื้นที่เข้าตรวจสอบทันที เบื้องต้นพบว่าลูกจ้างที่ได้รับบาดเจ็บชื่อนางสาวสุพัตรา ฟองภู่ เป็นลูกจ้างของบริษัท เค.ที. เอ็นจิเนียริ่ง แอนด์ เซอร์วิส จำกัด ซึ่งเป็นบริษัทที่รับจ้างก่อสร้างโครงการในสถานีน้ำมันดังกล่าว ขณะเกิดเหตุรถเครนขนาด 8 ตันกำลังยกถังบำบัดน้ำเสียขนาด 2 ตัน แต่น็อตยึดบูมของรถเครนหลุด ทำให้บูมของรถเครนล้มทับลูกจ้างคนดังกล่าวที่กำลังปฏิบัติงานอยู่ จึงเป็นเหตุให้ลูกจ้างได้รับบาดเจ็บสาหัส โดยลูกจ้างได้ถูกส่งตัวเข้ารับการรักษาที่โรงพยาบาลสุขสวัสดิ์เรียบร้อยแล้ว
ด้านนายนิยม สองแก้ว อธิบดีกรมสวัสดิการและคุ้มครองแรงงานกล่าวว่า กรมสวัสดิการและคุ้มครองแรงงานได้ส่งพนักงานตรวจความปลอดภัยของสำนักงานสวัสดิการและคุ้มครองแรงงานกรุงเทพมหานครพื้นที่ 2 และ ศูนย์ความปลอดภัยในการทำงานเขต 11เข้าตรวจสอบ และประสานหน่วยงานที่เกี่ยวข้องเข้าให้ความช่วยเหลือเรื่องสิทธิประโยชน์ตามกฎหมายของลูกจ้างรายนี้ ทั้งนี้จะเรียกนายจ้าง และผู้ที่เกี่ยวข้อง เพื่อสอบหาข้อเท็จจริงเพิ่มเติมในวันที่9มีนาคม 2565 ว่านายจ้างมีการฝ่าฝืนหรือไม่ปฏิบัติตามพระราชบัญญัติ ความปลอดภัย อาชีวอนามัย และสภาพแวดล้อมในการทำงาน พ.ศ. 2554 และกฎกระทรวง กำหนดมาตรฐานในการบริหารจัดการ และดำเนินการด้านความปลอดภัย อาชีวอนามัยและสภาพแวดล้อมในการทำงานเกี่ยวกับเครื่องจักร ปั้นจั่น และหม้อน้ำ พ.ศ. 2564 หรือไม่ ซึ่งถ้าหากนายจ้างไม่ปฏิบัติตามกฎหมายดังกล่าวจะดำเนินการตามกฎหมายต่อไป
วันอังคารที่ 6 กรกฎาคม 2564
กรมการขนส่งทางราง กระทรวงคมนาคม ลงพื้นตรวจการก่อสร้างอุโมงค์ทางรอดระหว่างสถานีกลางบางซื่อกับสถานีรถไฟฟ้าสายสีน้ำเงิน (MRT สถานีบางซื่อ)
เพื่อการพัฒนาให้ประชาชนได้รับความสะดวกสบายและปลอดภัยในการใช้บริการมากยิ่งขึ้น
นายพิเชฐ คุณาธรรมรักษ์ รองอธิบดีกรมการขนส่งทางราง กระทรวงคมนาคม นำคณะเจ้าหน้าที่ ขร. ลงพื้นตรวจความคืบหน้าการก่อสร้างอุโมงค์ทางเชื่อมระหว่างสถานีกลางบางซื่อกับรถไฟฟ้าสายสีน้ำเงิน (MRT) สถานีบางซื่อ รวมทั้งตรวจพื้นที่สภาพโดยรอบระบบการขนส่งทางราง เพื่อการพัฒนาให้ประชาชนได้รับความสะดวกสบายและปลอดภัยในการใช้บริการมากยิ่งขึ้น โดยมีผู้แทนจากการรถไฟแห่งประเทศไทย (รฟท.) การรถไฟฟ้าขนส่งมวลชนแห่งประเทศไทย (รฟม.) และบริษัท ทางด่วนและรถไฟฟ้ากรุงเทพ จำกัด (BEM) ร่วมคณะ
กรมการขนส่งทางราง (ขร.) ได้มีข้อแนะนำในการดำเนินงานดังกล่าวว่า การเปิดให้ใช้บริการอุงโมงค์ดังกล่าวควรติดป้ายสัญลักษณ์บอกทางให้ชัดเจน ทั้งในพื้นที่ทั้งส่วนของสถานีกลางบางซื่อและรถไฟฟ้าใต้ดินสถานีบางซื่อ เพื่อให้ประชาชนได้ทราบ รวมถึงแนะนำให้ทำแนวปิดก้นบริเวณสถานีรถไฟบางซื่อ (รฟท.) เพื่อป้องกันการเกิดอุบัติเหตุจากการข้ามถนนและข้ามรางรถไฟตามที่ใช้กันอยู่ในปัจจุบัน และให้จัดทำป้ายประชาสัมพันธ์เชิญชวนให้ประชาชนเลือกใช้อุโมงค์ทางรอดแทน ทั้งนี้ คาดว่าอุโมงค์ทางรอดดังกล่าวจะแล้วเสร็จและเปิดให้บริการในวันที่ 2 สิงหาคมนี้เป็นต้นไป
วันเสาร์ที่ 9 ตุลาคม 2564
กระทรวงยุติธรรมประชุมเตรียมการคณะผู้แทนไทยสำหรับการประชุม ASLOM ครั้งที่ ๒๐ การประชุม ALAWMM ครั้งที่ ๑๑ และการประชุมที่เกี่ยวข้อง
กระทรวงยุติธรรมประชุมเตรียมการคณะผู้แทนไทยสำหรับการประชุม ASLOM ครั้งที่ ๒๐ การประชุม ALAWMM
ครั้งที่ ๑๑ และการประชุมที่เกี่ยวข้อง
ในวันศุกร์ที่ ๘ ตุลาคม ๒๕๖๔ เวลา ๐๙.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมเตรียมการคณะผู้แทนไทยสำหรับการประชุม ASLOM ครั้งที่ ๒๐ การประชุม ALAWMM ครั้งที่ ๑๑ และการประชุมที่เกี่ยวข้อง ด้วยระบบการประชุมทางไกลผ่านสื่ออิเล็กทรอนิกส์ พร้อมด้วยพันตำรวจโท ประวุธ วงศ์สีนิล รองปลัดกระทรวงยุติธรรม และผู้แทนหน่วยงาน ได้แก่ กรมบังคับคดี สถาบันเพื่อการยุติธรรมแห่งประเทศไทย (องค์การมหาชน) สำนักงานศาลยุติธรรม สำนักงานอัยการสูงสุด สำนักงานคณะกรรมการกฤษฎีกา กระทรวงการต่างประเทศ กระทรวงพาณิชย์ สถาบันอนุญาโตตุลาการ สภาทนายความ ในพระบรมราชูปถัมภ์ เข้าร่วมการประชุมฯ
การประชุมฯ ครั้งนี้ ที่ประชุมได้รับทราบกำหนดการจัดการประชุมคณะทำงานว่าด้วยการพิจารณาต้นแบบในการสร้างความสอดคล้องในเรื่องกฎหมายการค้าของอาเซียน (ASLOM Working Group Meeting on Examining Modalities for Harmonization of ASEAN Trade Laws) ครั้งที่ ๑๐ การประชุมเจ้าหน้าที่อาวุโสอาเซียนด้านกฎหมาย (ASEAN Senior Law Officials Meeting - ASLOM) ครั้งที่ ๒๐ และการประชุมรัฐมนตรีอาเซียนด้านกฎหมาย (ASEAN Law Ministers Meeting - ALAWMM) ครั้งที่ ๑๑ ซึ่งมีกำหนดจัดขึ้นในวันที่ ๑๒ ตุลาคม ระหว่างวันที่ ๒๕ - ๒๖ ตุลาคม และวันที่ ๒๗ ตุลาคม ๒๕๖๔ ตามลำดับ ด้วยระบบการประชุมทางไกลผ่านสื่ออิเล็กทรอนิกส์ โดยมีมาเลเซียเป็นเจ้าภาพ
นอกจากนี้ ยังได้ร่วมกันพิจารณาและหารือเกี่ยวกับองค์ประกอบของคณะผู้แทนไทยในแต่ละการประชุม ท่าทีในระเบียบวาระต่าง ๆ ทั้งในระเบียบวาระสืบเนื่องจากการประชุมครั้งก่อน และระเบียบวาระใหม่ เช่น การเข้าถึงความยุติธรรมในสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙) การประชุมหารือระหว่าง ASLOM - HCCH เป็นต้น และการเสนอวาระเพิ่มเติมของฝ่ายไทย เรื่อง แนวทางการยกระดับ เรื่อง “การปฏิบัติต่อผู้ต้องขังและผู้กระทำผิดหญิงในภูมิภาคอาเซียนที่สอดคล้องกับเพศภาวะ” ตลอดจนแนวทางการเข้าร่วมการประชุมฯ ของฝ่ายไทย
วันพุธที่ 3 สิงหาคม 2565
Thailand to host 28th APEC SME Ministerial Meeting and 54th APEC SME Working Group Meeting
Thailand to host 28th APEC SME Ministerial Meeting and 54th
APEC SME Working Group Meeting
August 2, 2022, at 0845hrs, at Santi Maitri Building, Government House, prior to the weekly cabinet meeting, Prime Minister and Defense Minister Gen. Prayut Chan-o-cha attended the publicity campaign for Thailand’s hosting of the 28th APEC SME Ministerial Meeting and 54th APEC SME Working Group Meeting, as well as other related meetings, during September 5-10, 2022. Joining the Prime Minister at the event were Prime Minister’s Secretary General Distat Hotrakitya, Director-General of Office of SMEs Promotion (OSMEP) Veerapong Malai, and OSMEP executives. Government Spokesperson Thanakorn Wangboonkongchana disclosed gist as follows:
The 28th APEC SME Ministerial Meeting and 54th APEC SME Working Group Meeting will be held under the theme: “Inclusive Recovery of APEC MSMEs through BCG & High Impact Ecosystem”, with 4 sub-themes, namely, 1) Accelerating BCG Adoption 2) Inclusive Digital Transformation 3) The Next Normal MSME Financing and Debt Restructuring, and 4) Coping with evolving market landscape: high impact policy. The aim is to showcase capacity of Thai SMEs, which is the nation’s key driver, and the country’s readiness to welcome foreign trade and investment, and tourists from all over the world.
The Prime Minister was reported on the progress and readiness for hosting of the events, and visited the exhibition of various SMEs products that are beautifully designed according to customers’ preferences. The 28th APEC SME Ministerial Meeting and 54th APEC SME Working Group Meeting, as well as other related meetings, are held in accordance with the Government’s policy to drive forward the BCG economy and promote post-COVID-19 revival of SMEs situation.